Ġuvni ta’ 26 sena mix-Xewkija jinsab fil-periklu tal-mewt wara li dalghodu għall-ħabta tat-8.00 a.m. waqa’ madwar sular f’sit ta’ mibni fi Triq it-Tiġrija, in-Nadur. Minn stħarriġ preliminari jirriżulta li l-vittma kien qiegħed jaħdem fuq sellum meta waqa’. Il-ġuvni ttieħed b’ambulanza l-Isptar Ġenerali ta’ Għawdex, fejn kien iċċertifikat li qiegħed f’qagħda kritika. Aktar stħarriġ għadu għaddej filwaqt li nħatru diversi esperti biex jassistu b’inkjesta maġisterjali.